ai4bharat/Pralekha huggingface dataset:
بھارت کا مسابقتی کمیشن
سی سی آئی نےآکاش ایجوکیشنل سروسز لمیٹڈ  کے کچھ حصص کے تھنک اینڈ لرن پرائیویٹ لمیٹڈ کے ذریعہ حصول سے متعلق مجوزہ انضمام اور اس کے بعد بی وائی جے یو اور اے آئی ایس ایل کے انضمام کو منظوری دی
نئی دہلی۔ 08 جون مسابقتی کمیشن آف انڈیا  نے آج مسابقتی ایکٹ 2002 کے سیکشن 31  کے تحت آکاش ایجوکیشنل سروسز لمیٹیڈ  کی کچھ حصہ داری کے تھنک اینڈ لرن پرائیوٹ لمیٹڈ  کے ذریعہ حصول سے متعلق متعلق مجوزہ انضمام اور اس کے بعد بائیجو اور اے ای ایس ایل کے انضمام کو منظوری دی۔
مجوزہ انضمام کا نتیجہ اے ای ایس ایل کے بائجو میں انضمام میں آئے گا اور اس کے نتیجے میں بائجو مکمل اور واحد کنٹرول کرنے والی کمپنی  ہو جائے گی۔ اس طرح ، بائجو مؤثر طریقے سے اے ای ایس ایل پر پوری طرح سے کنٹرول حاصل کر لے گی ۔
بائجوس ہندوستان میں بھارت میں ایک نجی لمیٹیڈ کمپنی ہے۔بائجوس براہ راست اور اپنے معاون اداروں کے ذریعے آن لائن تعلیمی خدمات فراہم کرتی ہے۔ یہ پرائمری اور سیکنڈری اسکول کے مضامین کے لیے ایک ٹیکنالوجی پر مبنی تعلیم کا پلیٹ فارم ہے جو انجینئرنگ ، میڈیکل وغیرہ کے داخلے کے امتحانات کی تیاریوں کے لئےملک و بیرون ملک کوچنگ کی خدمات فراہم کرتا ہے۔
اے ای ایس ایل ہندوستان میں ایک غیر فہرست عوامی کمپنی ہے۔ اے ای ایس ایل  کے – 12 طلباء کے لیے نصاب پر مبنی کوچنگ اور انجینئرنگ ، میڈیکل ، اولمپیاڈس ، نیشنل ٹیلنٹ سرچ وغیرہ جیسے مختلف مسابقتی امتحانات کی تیاری کی خدمات فراہم کراتی ہے۔
سی سی آئی کا تفصیلی آرڈر بعد میں آئے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-5250
(Visitor Counter : 102
امور صارفین، خوراک اور عوامی تقسیم کی وزارت
بھارتی معیارات کے بیورو  نے مٹی کی بنی ہوئی غیر الیکٹرک کولنگ کیبنٹ کے لئے ایک بھارتی معیار تشکیل دیا
معیار سے اقوام متحدہ کے 6 دیر پا ترقیاتی مقاصد پورے کرنے میں مدد ملی ہے
مٹی کول ریفریجریٹر گجرات کے جناب من سکھ بھائی پرجا پتی کی تخلیق ہے
بھارتی معیارات کے بیورو  نے جو بھارت کے قومی معیارات کا ادارہ ہے، ایک بھارتی معیار آئی ایس 17693:2022 تشکیل دیا ہے۔ یہ معیار مٹی کی بنی ہوئی ٹھنڈا رکھنے والی کیبنٹ کے لئے تشکیل دیا گیا ہے۔
گجرات کے جناب من سکھ بھائی پرجا پتی ، اس ریفریجریٹر کے اختراع کار ہیں، اس ریفریجریٹر سے ماحول دوست ٹیکنالوجی فروغ حاصل ہوتا ہے۔
بی آئی ایس معیار مٹی کی بنائی ہوئی ٹھنڈا کرنے والی ایک کیبنٹ کی تشکیل اور اس کی کارکردگی کی ضروریات کو مخصوص کرتا ہے۔ یہ کیبنٹ بخارات پر مبنی ٹھنڈا کرنے کے اصول پر کام کرتی ہے۔ اس کیبنٹ کو بجلی کی ضرورت کے بغیر کھانے پینے کی ایسی اشیا کو ذخیرہ کرنے میں استعمال کیا جا سکتا ہے، جو جلد خراب ہو جاتی ہیں۔
اس معیار سے اقوام متحدہ کے 17 دیر پا ترقیاتی مقاصد میں سے 6 مقاصد پورے ہوتے ہیں، جیسےغریبی کا خاتمہ، بھوک کا خاتمہ، صنفی مساوات، کم خرچ اور صاف ستھری توانائی، صنعت، اختراع اور بنیادی ڈھانچہ اور ذمہ داری کے ساتھ کیا جانے والا صرفہ، نیز پیداوار۔
یہ ایک قدرتی انداز کا ریفریجریٹر ہے، جو سبزیوں، پھلوں، دودھ اور ٹھنڈے پانی کو ذخیرہ کرنے کے لئے بنیادی طور پر مٹی سے بنایا گیا ہے۔ اس سےبغیر کسی بجلی کی ضرورت کے کھانے پینے کی اشیا کو قدرتی طور پر ٹھنڈک فراہم ہوتی ہے۔ پھل، سبزیوں اور دودھ کو ان کی کوالٹی کو نقصان پہنچے بغیر پوری تازگی کے ساتھ ذخیرہ کیا جا سکتا ہے۔
اس ریفریجریٹر کی استعداد کافی زیادہ ہے، اس کے کام کاج میں کچھ اس طرح کی چیزیں شامل ہیں، یہ مٹی کے برتن بنانے کی ثقافت ، روایت اور وراثت کو جِلا دینے میں ایک مؤثر رول ادا کر رہی ہے، لوگوں کو بہتر طور طریقوں کی جڑوں سے دوبارہ وابستہ کر رہی ہے، دیر پا کھپت کو فروغ دے رہی ہے۔ متعلقہ سماجی طبقے کو معاشی طور پر با اختیار بنا رہی ہے۔ اس کی وجہ سے سرسبز اور ٹھنڈی زمین کی جانب کام کیا جا رہا ہے، اس کی وجہ سے معاشی ترقی اور روزگار کے مواقع پیدا ہو رہے ہیں۔ نیزدیہی خواتین کے معیار زندگی کو بہتر بنانے اور انہیں مالی طور پر خود کفیل بنانے میں تعاون حاصل ہو رہا ہے۔
مٹی کول ریفریجریٹرکی نمائش، راشٹر پتی بھون میں 2017 میں اختراع کار، دانشوروں کے اِن -ریزیڈینس پروگرام کے چوتھے بیچ میں کی گئی تھی۔ یہ نمائش اختراع کی قومی فاؤنڈیشن این آئی ایس کے ساتھ مل کر منعقد کی گئی تھی، جو کسی بھی ایسے ٹیکنالوجیکل میدان میں افراد اور مقامی سماج کے ذریعے تیار کی گئی ہو، جس میں کسی با قاعدہ شعبے سے مدد حاصل نہ کی گئی ہو اور اس چیز سےپیشہ ورانہ ترقی میں مدد مل رہی ہو۔
ریفریجریشن، کھانے کو ذخیرہ کرنے کی ایک ایسی تکنیک ہے، جس سے جراثیم کی پیداوار رکتی ہے ، جبکہ کھانے کی یہ اشیا دیر تک ٹھیک رہتی ہیں اور انہیں رکھ کر کھایا جا سکتا ہے۔
اس دور میں جب دنیا پر ٹیکنالوجی اور ترقی کا غلبہ ہے، ہمارے ملک میں ایسے لوگ بھی ہیں، جو ٹھنڈا رکھنے کے روایتی نظام پر انحصار کرتے ہیں۔ مٹی کے برتن اُس وقت تک بھارتی رسوئی کا اہم حصہ بنے رہے، جب تک مختلف قسم کے مادوں سے فیکٹری میں تیار کی گئی اشیا مارکٹ میں نہیں آ گئیں۔
الیکٹرانکس اور اطلاعات تکنالوجی کی وزارت
وزیر مملکت راجیو چندر شیکھر کل سے بنگلورو کے تین روزہ دورے پر ؛
بنگلورو میں تمام شراکت داروں کے ساتھ ڈیجیٹل انڈیا بل پر پہلا ڈیجیٹل انڈیا ڈائیلاگ کا انعقاد
ہنر مندی کی ترقی ، کاروبار اور الیکٹرانکس اور اطلاعاتی ٹکنالوجی کے مرکزی وزیر مملکت جناب راجیو چندر شیکھر 9 مارچ سے تین روزہ سرکاری دورے پر بنگلورو میں ہوں گے۔
وزیرموصوف میتی وائی-ناسکوم سینٹر آف ایکسی لینس  – آئی او ٹی اینڈ اے آئی کے زیر اہتمام گھریلو اختراع کے ذریعہ یکسر تبدیلی کے موضوع پر ڈیپ ٹیک سربراہ کانفرنس سے خطاب کریں گے -
جناب راجیو چندر شیکھر ان پالیسی اقدامات کے بارے میں تبادلہ خیال کریں گے جو حکومت ہند کی طرف سے ڈیپ ٹیک ماحولیاتی نظام میں تیزی لانے اور ہندوستان کے ڈیجیٹل معیشت کے مزید اہداف حاصل کرنے کے لئے کیے جا رہے ہیں۔
وزیرموصوف اس پروگرام میں فلیگ شپ پروگرام ہیلتھ کیئر انوویشن چیلنج  کا اگلا ایڈیشن بھی لانچ کریں گے۔ ایچ آئی سی کے ماضی کے ایڈیشن میں ملک بھر میں صحت فراہم کرنے والوں کے ذریعہ ڈیجیٹل اپنانے کی بہت سی کامیابیوں کا مشاہدہ کیا گیا ہے۔
اس سربراہی اجلاس میں صنعت کے رہنماؤں ، سرمایہ کاروں اور سرکاری نمائندوں کے ساتھ ، اہم جدید ترین حل ، تشکیل شدہ گول میز اور پینل، نیٹ ورکنگ کے مواقع کی بھی نمائش کی جائیں گی ۔ بنگلورو میں ہونے والی ڈیپ ٹیک کانفرنس میں ملک بھر سے خاص طور پر کرناٹک سے اسٹارٹ اپس کی شرکت بھی ہوگی۔
بعدازاں ، وزیرموصوف ڈیجیٹل انڈیا بل کے بارے میں عنقریب متعارف کیے جانے والے ڈیجیٹل انڈیا بل کے بارے میں مشاورت کریں گے۔ یہ مستقبل کے لئے تیار قانون سازی ہے جس کا مقصد موجودہ آئی ٹی ایکٹ کو تبدیل کرنا ہے اور ہندوستان کے ٹیک ایڈ کے لئے ایک مضبوط فریم ورک فراہم کرنا ہے۔ یہ مشاورت ڈیجیٹل انڈیا کےمذاکرات کا ایک حصہ ہے جو وزیر اعظم جناب نریندر مودی کے قانون اور پالیسی سازی کے لئے مشاورتی نقطہ نظرفروغ دینے کی پہل کے مطابق ہیں۔
جناب راجیو چندر شیکھر صنعت کے نمائندے ، وکلاء ، ثالثوں ، صارفین کے گروپ اور دیگر سمیت شراکت داروں کے ساتھ ان اصولوں پر جن پر مجوزہ بل کی بنیاد رکھی جائے گی، تبادلہ خیال کریں گے اور اس پر ان کی رائے طلب کریں گے ۔
اگلے دن ، وزیر موصوف بنگلورو کے آر وی کالم میں 'نیو انڈیا فار ینگ انڈیا' کے اجلاس سے خطاب کریں گے اور طلباء کے ساتھ بات چیت کریں گے۔ اس پہل کے تحت ر ، وزیرموصوف نے گذشتہ 18 مہینوں میں ملک بھر کے 43 سے زیادہ کالجوں کا دورہ کیا ہے جس کے دوران انہوں نے نیو انڈیا میں ان کے لئے دستیاب مواقع اور ڈیجیٹل کاری مہارت اور انڈیا ٹیک ایڈ کے فروغ سے متعلق نریندر مودی حکومت کی کوششوں پر طلباء کے ساتھ بات چیت کی ہے۔
جناب راجیو چندر شیکھر ٹیک ڈویلپمنٹ کے مختلف پہلوؤں سے متعلق اطلاعاتی ٹکنالوجی کے پیشہ ور افراد کے ساتھ ایک انٹرایکٹو سیشن بھی منعقد کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
2442
(Visitor Counter : 60
وزارت دفاع
رکشا منتری جناب راجناتھ سنگھ کل دہرہ دون میں ساتویں مسلح افواج کے سابق فوجیوں کے دن کی تقریبات کی صدارت کریں گے
ساتویں مسلح افواج کے سابق فوجیوں کے دن کی تقریبات نو مقامات پر منعقد کی جائیں گی
رکشا منتری جناب راجناتھ سنگھ 14 جنوری، 2023 کو دہرہ دون چھاؤنی کے جسونت گراؤنڈ میں مسلح افواج کے سابق فوجیوں کی ریلی سے خطاب کرتے ہوئے 7ویں مسلح افواج کے سابق فوجیوں کے دن کی تقریبات کی صدارت کریں گے۔ وہ نیتی وادی میں واقع دہرہ دون سے گھمشالی تک ایک کار ریلی کو جھنڈی دکھا کر ہندوستانی فوج اورکلا گلوبل کے مشترکہ ایڈونچر کھیل کی پہل ’سول آف اسٹیل الپائن چیلنج‘ کا بھی افتتاح کریں گے۔ ہماری مسلح افواج کی اعلیٰ قربانیوں اور خدمات کو خراج عقیدت پیش کرنے کے لیے، وہ اتراکھنڈ وار میموریل ٹرسٹ کے ذریعہ تیار کردہ شوریہ استھل کو وقف کریں گے، جس نے متفقہ طور پر 14 جنوری، 2023 کو سابق فوجیوں کے دن کے موقع پر اپنا کنٹرول ہندوستانی فوج کے حوالے کرنے کا فیصلہ کیا ہے۔
اس سال یہ تقریب تین سروس ہیڈکوارٹرز کے ذریعے ملک بھر میں نو مقامات پر یعنی جھن جھنوں، جالندھر، پانا گڑھ، نئی دہلی، دہرہ دون، چنئی، چنڈی گڑھ، بھونیشور اور ممبئی میں منائی جا رہی ہے۔ چنئی میں ہونے والے اس پروگرام کی صدارت رکشا راجیہ منتری کریں گے۔
سابق فوجیوں کے دن کو بڑے پیمانے پر منانے کے ایک حصے کے طور پر، ریاستوں کے وزرائے اعلیٰ/ مرکز کے زیر انتظام علاقوں کے لیفٹیننٹ گورنروں سے اپیل کی گئی ہے کہ وہ اپنی متعلقہ ریاستوں/ اضلاع میں 14 جنوری 2023 کو سابق فوجیوں کا دن منائیں۔ تقریب کے دوران، سابق فوجیوں کو اعزازی طور پر تمغے/سووینئر/اعتراف کے سرٹیفکیٹ وغیرہ پیش کیے جائیں گے۔ جشن کے دوران، ہمارے سابق فوجیوں کے لیے، ان کی بہادری اور قربانیوں کی یاد میں – ’ہم سابق فوجیوں کے لیے‘ ترانہ –تمام تقریبات میں گایا جائے گا۔
مسلح افواج کے سابق فوجیوں کا دن 14 جنوری کو منایا جاتا ہے۔ اسی دن، 14 جنوری 1953 کو ہندوستانی فوج کے پہلے ہندوستانی کمانڈر ان چیف، فیلڈ مارشل کے ایم کریپا ، جن کی قیادت میں ہندوستانی افواج نے 1947 کی جنگ میں فتح حاصل کی تھی، اپنی خدمات سے باضابطہ ریٹائر ہوئے تھے۔ اس دن کو مسلح افواج کے سابق فوجیوں کے دن کے طور پر منایا جاتا ہے اور یہ ہمارے معزز سابق فوجیوں کے لیے وقف ہے۔
پہلا ’مسلح افواج کے سابق فوجیوں کا دن‘ 14 جنوری، 2016 کو منایا گیا اور اس دن کو ہر سال ہماری مسلح افواج کے سابق فوجیوں اور ان کے خاندانوں کے اعزاز میں اس طرح کے انٹرایکٹو پروگراموں کی میزبانی کے ذریعے منانے کا فیصلہ کیا گیا۔
بھارتی چناؤ کمیشن
الیکشن کمیشن نے زیر التوا انتخابی اصلاحات پر قانون ساز محکمے سے تبادلہ خیالات کئے
نئی دلّی، 18 جنوری / الیکشن کمیش ن آف انڈیا نے آج زیر التوا انتخابی اصلاحات کے سلسلے میں قانون و انصاف کی وزارت کے قانون ساز محکمے کے ساتھ تفصیلی تبادلہ خیالات کئے۔ چیف الیکشن کمشنر جناب سنیل اروڑہ، الیکشن کمشنر حضرات جناب اشول لواسا، جناب سوشیل چند اور الیکشن کمیشن کے دیگر سینئر افسران نے محکمے کے سیکریٹری جناب نارائن سے ملاقات کی۔ ان کے ہمراہ محترمہ ریٹا وششٹھ، ایڈیشنل سیکریٹری اور دیگر افسران بھی میٹنگ میں موجود تھے۔
چیف الیکشن کمشنر جناب سنیل اروڑہ نے قانون سیکریٹری اور وزارت کے دیگر افسران کا خیر مقدم کرتے ہوئے الیکشن کمیشن کی جانب سے حالیہ ترمیم پر پی ڈبلیو ڈی اور 80 برس سے زائد عمر کے ووٹروں اور لازمی خدمات سے تعلق رکھنے والے ووٹروں کے لئے پوسٹل بیلٹ کی سہولیات کی فراہمی کے لئے قانون سیکریٹری اور وزارت کے دیگر افسران کا شکریہ ادا کیا۔ جناب اروڑہ نے یہ بھی واضح کیا کہ انتخابی اصلاحات سے متعلق زائد از 40 سفارشات ابھی بھی طویل عرصے سے زیر التوا ء ہیں اور کمیشن ان تجاویز میں سے کچھ تجاویز پر تبادلہ خیالا ت کر رہا ہے۔ انہوں نے کہا کہ ان زیر التوا تجاویز کے سلسلے میں کمیشن قانون ساز محکمے کے ساتھ باقاعدہ اور مسلسل میٹنگوں کا خواہاں ہے۔
میٹنگ کے دوران جن موضوعات پر تبادلہ خیالات کیا گیا ان میں ووٹر بننے کے لئے سال میں ایک سے زائد اہلیت کی تاریخ، آدھار کو رائے دہندگان کی فہرست سے منسلک کرنا، پیڈ نیوز یعنی پیسے ادا کر کے خبریں شائع کرانا اور جعلی ایفی ڈیوٹ کو انتخابی جرم / کرپشن شمار کیا جانا، پرنٹ میڈیا اور سوشل میڈیا کی وساطت کو پی آر ایکٹ 1951 کے سیکشن 126 کے تحت لانا، بیوی کی اصطلاح کو شریک حیات یا ہم سفر کے متبادل کے طور پر پیش کرنے کو پی آر ایکٹ 1951 کے تحت لا کر کام کرنے والی خاتون اہلکار کے زمرے میں لاکر سروس ووٹر بنانا، کنٹری بیوشن فارم میں ترمیم شامل وغیرہ ہیں۔ قانون ساز محکمے کے سیکریٹری جناب راجو نے یقین دہانی کرائی کہ وہ ان تجاویز کاپہلے ہی جائزہ لے رہے ہیں۔
۔۔۔۔۔۔
U.815ٰ
م۔ ر۔ر۔ .
(Visitor Counter : 57
بہت چھوٹی، چھوٹی اور درمیانی صنعتوں کی وزارت
بہت چھوٹی، چھوٹی اور درمیانی صنعتوں کے مرکزی وزیر نارائن رانے نے یونین بینک ایم ایس ایم ای روپے کریڈٹ کارڈ کا آغاز کیا
نئی دہلی۔ 25 فروری
بہت چھوٹی، چھوٹی اور درمیانی صنعتوں کے مرکزی وزیر ، جناب نارائن رانے نے آج سندھو درگ میں یونین بینک آف انڈیا کے یونین ایم ایس ایم ای روپے کریڈٹ کارڈ کاضلع میں منعقد ہونے والے دو روزہ ایم ایس ایم ای کانکلیو میں آغاز کیا۔ یہ کارڈ یونین بینک آف انڈیا کے ذریعہ نیشنل پیمنٹ کارپوریشن آف انڈیا کے تعاون سے پیش کیا جا رہا ہے۔ یہ کارڈ بہت چھوٹی، چھوٹی اور درمیانہ صنعتوں  کو ان کے کاروبار سے متعلق آپریشنل اخراجات کو پورا کرنے کے لیے ایک آسان ادائیگی کا طریقہ کار فراہم کرتا ہے۔
یہ روپے کارڈ کسی بھی وقت ڈیجیٹل ادائیگی، سود سے پاک مدت جیسےفوائد فراہم کرتا ہےاور قرضوں کے عوض لی جانے والی شرح سود کے برابر ہوگی۔ ایم ایس ایم ای قرض دہندگان اپنے کاروباری اخراجات پر 50 دن تک کی سود سے پاک کریڈٹ مدت سے مستفید ہو سکیں گے۔ یہ کارڈ صارفین کو ان کے کاروبار سے متعلق خریداریوں پر ای ایم آئی کی سہولت بھی فراہم کرتا ہے۔ ایم ایس ایم ای کو اس کارڈ پر خاص طور پر موثر کاروباری خدمات بھی حاصل ہوں گی جس سے انہیں اپنے کاروبار کو زیادہ تر ڈیجیٹل پلیٹ فارموں پر لے جانے میں مدد ملے گی۔
روپے کریڈٹ کارڈ بینکوں کودرمیانی سطح پر لین دین کی نگرانی کرنے کا اہل بناتے ہوئے بہت چھوٹی ، چھوٹی اور درمیانہ صنعتوں  کے لیے ادائیگی کے طریقہ کار کو آسان اور تیز کرے گا۔ یہ کریڈٹ کارڈ ڈیجیٹل ادائیگی کے آلے کی دستیابی کی وجہ سے مختلف کاروباروں کے ذریعہ نقد رقم نکالنے کی ضرورتوں کو بھی کم کر ے گا۔
ان کے دیگر فوائد میں حادثاتی انشورنس کوریج، لاؤنج تک رسائی، اور این پی سی آئی کے ذریعہ روپے کارڈ پر پیش کی جانے والی دیگرسہولتیں شامل ہیں۔ اس کے علاوہ، یہ کارڈ بہت چھوٹی ، چھوٹی اور درمیانہ صنعتوں کے لیے متعدد اضافی خصوصیات اور کاروباری خدمات پیش کرتا ہے۔
ایم ایس ایم ای کانکلیو کے دوران، مرکزی وزیر نے منتخب ایم ایس ایم ای کاروباریوں میں روپے کارڈز کی پہلی کھیپ تقسیم کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-2023
(Visitor Counter : 177
کارپوریٹ امور کی وزارتت
آئی آئی سی اے نے کووالم، کیرلا میں دو روزہ "آزاد ڈائرکٹر حضرات کے لیے واقفیت پروگرام " کا اہتمام کیا
انڈین انسٹی ٹیوٹ آف کارپوریٹ افیئرس ، جو کہ کارپوریٹ امور کی وزارت، حکومت ہند کا ایک اعلیٰ تھنک ٹینک ہے، نے آج "آزاد ڈائرکٹرس کے لیے دو روزہ واقفیت پروگرام" کا آغاز کیا، اور حکومت کی تصوریت سے ہم آہنگ، بھارت میں کارپوریٹ حکمرانی کی عمدگی میں اضافہ کرنے کے لیے اپنی عہد بندگی کو اجاگر کیا۔
آئی آئی سی اے میں اسکول آف کارپوریٹ گورنینس اینڈ پبلک پالیسی کے سربراہ ڈاکٹر نیرج گپتا نے معزز شرکاء اور مقررین کا خیرمقدم کرتے ہوئے تقریب کا آغاز کیا۔ پروگرام کے حقیقی مقصد پر زور دیتے ہوئے، ڈاکٹر گپتا نے آزاد ڈائرکٹروں  کو پیشہ ور بنانے کی اہمیت، ان کی اصل آزادی کو یقینی بنانے، ان کی اثر انگیزی میں اضافہ کرنے، اور آئی آئی سی اے کے ذریعہ حمایت یافتہ دائمی تدریس کے اخلاقیات کو اجاگر کیا۔ انہوں نے سرکاری اور نجی شعبوں کے درمیان تدریس کی علامتی صلاحیتوں پر بھی زور دیا۔
اس تقریب نے مرکزی سرکاری دائرہ کار کی صنعتوں  سے لے کر سرکردہ نجی شعبے کے اداروں تک مختلف سرکردہ شعبوں سے 60 سے زائد بڑے ڈائرکٹر حضرات کی توجہ مبذول کی۔ پروگرام کے شرکاء میں بھارت پیٹرولیم کارپوریشن لمیٹڈ، کوچن شپیارڈ، یو سی او بینک، پی ڈبلیو سی، جے اینڈ کے بینک، پاور گرڈ کارپوریشن، بھارتی قابل احیاء توانائی ترقی ایجنسی، ایم ایس ٹی سی لمیٹڈ، پاور فائنینس کارپوریشن، اور بھارتی ریلوے فائیننس کارپوریشن کے نمائندے شامل ہیں۔
اس پروگرام کے سیشنوں میں فیکلٹی اراکین کے ایک معزز پینل کی جانب سے معلومات فراہم کی جائیں گی:
- جناب پرواتیشم کنچی نندم، کمپنی سکریٹری اور چیف لیگل افسر، ٹاٹا اسٹیل
- ڈاکٹر اشوک ہلدیا، سابق منیجنگ ڈائرکٹر اور سی ای او، پی ٹی سی انڈیا فائننشل سروسز
- جناب ششانک کرناد، پارٹنر اور سی ای او – فارینسک سروسز، مہاجن اینڈ آئیبرا
- جناب اجے ناناوتی، سابق چیئرمین، سنڈیکیٹ بینک
- جناب نوشیر مرزا، پروفیشنل انڈیپنڈنٹ ڈائرکٹر جو مختلف کمپنی بورڈوں میں خدمات انجام دے رہے ہیں۔
- جناب رابن بنرجی، چیئرمین، نیوکلیون ریسرچ پرائیویٹ لمیٹڈ
- جناب موہن آر لوی، مشہور مالیاتی مشیر
اس پروگرام کا اہتمام آئی آئی سی اے کے چیف پروگرام اگزیکیوٹیو، ایس او سی جی پی پی جناب منوج سنگھ، اور آئی آئی سی اے کے پروگرام منیجر، نیشنل سی ایس آر ایوارڈس سکریٹرئیٹ جناب متھیو جان کے ذریعہ ترتیب دیا گیا ہے۔
اسٹیل کی وزارت
فولاد کی وزارت نے گنگٹوک میں ہندی صلاحکار سمیتی کی میٹنگ کی میزبانی کی
فولاد کے مرکزی وزیر جناب رام چندر پرساد سنگھ نے جمعہ کو گنگٹوک میں کہا کہ وزیر اعظم سے تحریک حاصل کرتے ہوئے ہم سب کو بلا جھجک ہندی میں بات اور کام کرنا چاہیے۔ سکم کی راجدھانی میں جمعہ کو منعقدہ فولاد کی وزارت کی ہندی صلاحکار سمیتی میٹنگ کی صدارت کرتے ہوئے جناب سنگھ نے ہندوستان کی پہلی ریاست کے طور پر ابھرنے پر ریاست اور اس کے عوام کی تعریف کی جس نے سب سے زیادہ فی کس آمدنی اور صد فیصد نامیاتی کاشتکاری حاصل کی ہے۔ اس بات کی طرف اشارہ کرتے ہوئے کہ زبانیں لوگوں کو باندھتی ہیں، انہیں کبھی نہیں توڑتی ہیں، جب تک کہ انہیں زبردستی نافذ نہ کیا جائے وزیر موصوف نے کہا کہ ہم سب کو مادری زبان اور سرکاری زبان ہندی دونوں کے لیے انتھک محنت کرنی چاہیے۔
اس میٹنگ سے فولاد کے وزیر مملکت جناب فگن سنگھ کلستے نے بھی خطاب کیا۔ انہوں نے مشاورتی کمیٹی کے شریک اراکین کو یقین دلایا کہ وزارت اور اس کے تمام پی ایس یوز ہندی کے استعمال کے بارے میں ان کی قیمتی تجاویز کو لاگو کرنے کے لیے کام کریں گے۔
فولاد کے وزیر جناب سنگھ نے اس موقع پر مختلف پی ایس یوز کے نمائندوں کو راج بھاشا نشٹھا سمان سونپا۔ انہوں نے اور وزیر مملکت جناب کلستے نے فولاد کی وزارت کے پی ایس یوز کے ذریعہ ہندی میں شائع ہونے والے ہاؤس میگزین کے خصوصی ایڈیشن کا بھی اجراء کیا۔
اس سے پہلے فولاد کی وزارت کے سکریٹری جناب سنجے سنگھ نے کہا کہ یہ بہترین وقت ہے جب وزارت ہمارے تمام سیٹ اپ میں ہندی کے صد فیصد نفاذ کو یقینی بنا سکتی ہے۔
فولاد کی وزارت کے تمام آٹھ پی ایس یوز کے سی ایم ڈیز اور ایم ڈیز یا اعلیٰ حکام، وزارت کی ہندی مشاورتی کمیٹی کے غیر سرکاری اراکین نے میٹنگ میں شرکت کی۔ اس سال کمیٹی کا یہ دوسرا جائزہ اجلاس تھا۔ پہلا جائزہ اجلاس مارچ 2022 میں مدورئی میں منعقد ہوا تھا۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 130 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس 22.70کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،20 نومبر،2021/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,30,92,52,950
|
|
دستیاب خوراک
|
|
22,70,93,531
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 130 کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 22.70کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیر اعظم نے بھارت کے اولین نجی راکٹ وکرم – ایس کی کامیاب لانچنگ کے لیے اسرو اور اِن – اسپیس کو مبارکباد پیش کی
وزیر اعظم جناب نریندر مودی نے اسکائی روٹ ایرواسپیس کے ذریعہ تیار کردہ بھارت کے اولین نجی راکٹ وکرم – سبوربیٹل کی کامیاب لانچنگ کے لیے بھارتی خلائی تحقیقی تنظیم  اور اِن اسپیس کو مبارکباد پیش کی ہے۔
ٹوئیٹس کے ایک سلسلے کے تحت، وزیر اعظم نے کہا؛
’’اسکائی روٹ ایرو اسپیس کے ذریعہ تیار کردہ راکٹ وکرم – ایس نے آج سری ہری کوٹا سے اُڑان بھری۔ یہ بھارت کے لیے ایک تاریخی لمحہ ہے! یہ بھارت کی نجی خلائی صنعت کے سفر میں ایک اہم سنگ میل ہے۔ اس کامیابی کی حصولیابی میں @isro اور @INSPACeIND کو مبارکباد۔‘‘
’’یہ حصولیابی ہمارے نوجوانوں کی بے پناہ صلاحیتوں کی گواہ ہے، جنہوں نے جون 2020 میں خلائی شعبہ میں کی گئیں تاریخی پہل قدمیوں کا بھرپور فائدہ اٹھایا ہے۔‘‘
وزارت دفاع
بھارت - سری لنکا مشترکہ فوجی مشق ’متر شکتی ‘ امپارا  میں اختتام پذیر
نئی دہلی:16؍اکتوبر2021:
بھارتی فوج اور سری لنکائی فوج کے درمیان 8 ویں مشترکہ فوجی مشق ، مترا شکتی جو کہ 04 سے 16 اکتوبر 2021 تک منعقد کی گئی ، آج کامبیٹ ٹریننگ اسکول، امپارا میں اختتام پذیر ہوگئی۔
مشق مترا شکتی ، نیم شہری علاقوں میں شورش پسندی اور دہشت گردی کے خلاف آپریشن پر مبنی ہے جو کہ سریلنکا کی فوج کے ذریعہ سب سے بڑی دو طرفہ مشق ہے اور یہبھارت اور سری لنکا کے مابین بڑھتی ہوئی دفاعی شراکت داری کا ایکاہم حصہ ہے۔ گزشتہ 14 دنوں کے دوران ، دونوں فوجی دستوں نے مشترکہ مشق کرتے ہوئے کافی جوش و خروش اور پیشہ ورانہ مہارت کا مظاہرہ کیا جو مشق کے حصے کے طور پر انجام دیا گیا ۔
مشق کے اختتامی مرحلے کو مشترکہ طور پر دورے پر آئے بھارتی فوج کے سربراہ جنرل ایم ایم نروانے اور سری لنکا کی فوجی کے چیف آف ڈیفنس اسٹاف اور کمانڈر جنرل شیویندر سلوا نے15 اکتوبر 2021 کو دیکھا۔
مسلح فورسز کے درمیان ہم آہنگی کو فروغ دینے اور انٹراوپیرابلیٹی کے علاوہ ، مشق مترا شکتی نے دونوں ملکوں کے درمیانروابط کو مستحکم کرنے میں مدد کی ہے۔ حصہ لینے والے دستوں نے متعلقہ مشق کے دوران حاصل کیے گئے معیارات کے لحاظ سے مشق کے اختتام پر کافی اطمینان کا اظہار کیا۔
محنت اور روزگار کی وزارت
ای ایس آئی سی صدر دفتر میں ‘ سووچھتا ہی سیوا’ مہم کا اہتمام
نئی دہلی،30؍ ستمبر، امپلائیز اسٹیٹ انشورنس کارپوریشن  کے صدردفتر ، ملک اور ملک بھر میں اس کے ریجنل دفاتر ؍ سب ریجنل دفاتر ، اسپتالوں اور ڈسپنسریوں میں 19؍ستمبر 2019 سے 2؍اکتوبر 2019 تک ‘ سووچھتا ہی سیوا’ مہم کا اہتمام کیا جا رہاہے۔ مہم کے دوران احاطوں کی صفائی ستھرائی، صاف ستھرے ماحول کے لئے شجر کاری، انشورنس لینے والے افراد اور استفادہ کنندگان کےدرمیان بیداری پیدا کرنے کےلئے خصوصی مہم چلائی جا رہی ہے۔ مہم کے آؤٹ ریچ پروگرام کے تحت صحت سے متعلق بہترین طور طریقوں، ہاتھ دھونے کی تکنیک، انسدادی صحت اقدامات وغیرہ کی نمائش کی جا رہی ہے۔ مختلف دفاتر کے میڈیکل آفیسرز ؍ پیرا میڈیکل اسٹاف انسدادی صحت اقدامات اور ذاتی صفائی ستھرائی کے تئیں بیداری پیدا کرنے کے لئے کیمپوں کا انعقاد کر رہے ہیں۔
‘سووچھتا ہی سیوا ’ مہم کے ایک جزو کے طور پر ای ایس آئی سی کے ڈائرکٹر جنرل جناب راج کمار اور دیگر سینئر اہلکاروں اور اسٹاف نے صدر دفتر کے قرب و جوار اور دفتر کے احاطے میں صفائی مہم چلائی۔ ای ایس آئی سی کے ڈائرکٹر جنرل نے لوگوں سے صفائی ستھرائی کے تعلق سے اپنے برتاؤ میں تبدیلی لانے اور پلاسٹک کے استعمال کو بند کرنے کی درخواست کی۔ اس مہم کی حمایت میں پودے بھی لگائے گئے۔ ڈاکٹر پرتما دوے کی قیادت میں طبی پیشہ ور افراد کی ایک ٹیم نے ہاتھ دھونے کی بہتر تکنیک اور کچرے کوالگ الگ کرنے کے عمل کی بھی نمائش کی۔
م ن۔ م م ۔ک ا
U- 4412
(Visitor Counter : 57
صحت اور خاندانی بہبود کی وزارت
کووِڈ راحتی امداد کے بارے میں تازہ ترین معلومات
’’مکمل حکومت‘‘ کے نظریے کے توسط سے حکومت ہند نے ریاستوں / مرکز کے زیر انتظام علاقوں کو تیز رفتاری کے ساتھ عالمی امداد فراہم کی
ابھی تک 8900 آکسیجن کنسنٹریٹر؛ 5043 آکسیجن سلنڈر؛ 18 آکسیجن پیداواری پلانٹس؛ 5698 وینٹی لیٹرس/ بی آئی پی اے پی؛ تقریباً 3.4 لاکھ ریمڈیسیور انجکشن مہیا /روانہ کیے جا چکے ہیں
نئی دہلی، 10 مئی 2021: ملک میں کووِڈ معاملات میں غیر معمولی اضافہ کے خلاف لڑائی میں جاری کوششوں کو حمایت دینے کے سلسلے کے تحت بھارتی حکومت کو 27 اپریل 2021 سے مختلف ممالک/ تنظیموں سے بین الاقوامی عطیات اور کووِڈ۔19 راحتی طبی سپلائی اور سازو سامان حاصل ہو رہے ہیں۔ ’’مکمل حکومت‘‘ کے نظریے کے تحت ایک ہموار اور نظم و ضبط کے حامل میکنزم کے تحت حکومت ہند کی مختلف وزارتوں /شعبوں نے آنے والی عالمی امداد کو ریاستوں اور مرکز کے زیر انتظام علاقوں تک تیزی سے پہنچانے کے لئے مسلسل تعاون دیا ہے۔
27 اپریل 2021 سے 09 مئی 2021 تک سڑک اور فضائی راستوں کے ذریعہ مجموعی طور پر 8900 آکسیجن کنسنٹریٹر، 5043 آکسیجن سلنڈر، 18 آکسیجن پیداواری پلانٹ، 5698 وینٹی لیٹرس/ بی آئی پی اے پی، تقریباً 3.4 لاکھ ریمڈیسیور انجکشن مہیا /روانہ کیے جا چکے ہیں۔
9 مئی 2021 کو برطانیہ، جنوبی کوریا، یو ایس آئی ایس پی ایف سے حاصل شدہ بڑے ساز و سامان میں شامل ہیں:
- وینٹی لیٹرس/ بی آئی پی اے پی / سی پی اے پی 
- آکسیجن کنسنٹریٹرس 
- آگزی میٹر 
- سلنڈر 
امدادی سازو سامان حاصل کرنے والی ریاستوں/ مرکز کے زیر انتظام علاقوں اور تنظیموں کو اس راحتی امداد کی مؤثر طریقے سے فوری طور پر تخصیص کا عمل جاری ہے۔مرکزی وزارت صحت باقاعدہ طور پر جامع انداز میں اس کی نگرانی کر رہی ہے۔ تعاون، امداد اور عطیے کے طور پر غیر ملکی کووِڈ راحتی امداد کی حصولیابی اور تخصیص میں تعاون کے لئے مرکزی وزارت صحت میں ایک کلی طور پر وقف کوآرڈی نیشن سیل تشکیل دی گئی ہے۔ اس اکائی نے 26 اپریل 2021 سے کام کرنا شروع کر دیا تھا۔ ایک اسٹینڈرڈ آپریٹنگ پروسیجر تیار کیا گیا ہے اور وزارت صحت کے ذریعہ اسے 2 مئی 2021 سے نافذ کر دیا گیا ہے۔
تصویر 1۔ مہاراشٹر میں تقسیم کاری کے لئے ممبئی ہوائی اڈے پر 9 مئی 2021 کو ڈنمارک سے آئے 40 وینٹی لیٹر
تصویر2: 9 مئی 2021 کو مہاراشٹر میں تقسیم کاری کے لئے ڈنمارک سے موصول ہوئے 13 وینٹی لیٹرس اور سیلس فورس، ممبئی سے حاصل 300 آکسیجن کنسنٹریٹر
تصویر 3: کرناٹک میں تقسیم کاری کے لئے ہنڈن ہوائی مستقر پر روانگی کے لئے تیار اسرائیل سے موصول ہوئے 2 آکسیجن پیداواری پلانٹ
تصویر4: جنوبی انڈمان اور نکوبار جزائر کے ڈپٹی کمشنر کو ، پورٹ بلیئر میں 10 مئی 2021 کو، 44 آکسیجن کنسنٹریٹر اور اڈاپٹر پلگ اور ناسل کینولا کے 102 باکس سونپے گئے۔